《送僧归護国寺》
宋代·石中立

振锡来京辇，薰兰近赐衣。
种莲曾结社，指柏迥投机。
旧寺千岩隔，归艎片席飞。
禅心天海外，永夕望台辉。

作者简介：（972—1049）洛阳人，字表臣。石熙载子。性疏旷，好谐谑。初补西头供奉官。擢直集贤院，与李宗谔、杨亿、刘筠等友善。校雠秘书，凡经其手者，人皆传之。仁宗景祐四年，拜参知政事，次年罢。后以太子少傅致仕，迁少师。卒谥文定。熟悉台阁故事，不汲汲近名，喜宾客。有文集。